আসানসোলের কুলটিতে পানীয় জলের দাবিতে বিক্ষোভ

আসানসোল: কুলটির (Kulti) বিভিন্ন এলাকায় দীর্ঘদিন ধরে পানীয় জলের সমস্যা (Drinking Water Crisis)। কুলটির ৭০ নম্বর ওয়ার্ডের ১২ নাম্বার লোকো লাইন এলাকায় চার মাস ধরে পানীয় জলের সংকট রয়েছে। তারাই প্রতিবাদে বালতি হাতে পথ অবরোধ করে বিক্ষোভ দেখালো আসানসোলের (Asansol) পুরনিগমের ৭০ নম্বর ওয়ার্ডের লোকো লাইন এলাকার স্থানীয়রা। ঘটনাস্থলে স্থানীয় কাউন্সিলর পৌঁছে বিক্ষোভকারীদের বোঝানোর চেষ্টা করছেন।

পানীয় জলের দাবিতে মঙ্গলবার মহিলা ও পুরুষেরা একজোট হয়ে পথে নেমে বিক্ষোভ দেখায়। স্থানীয়দের অভিযোগ দীর্ঘদিন ধরে এই এলাকায় পানীয় জলের সমস্যা রয়েছে। কাউন্সিলরকে বলেও কোনও সুরাহা হয়নি। তাদের আরও অভিযোগ স্থানীয় তৃণমূল কাউন্সিলর বলেছেন এই এলাকায় ভোট পায়নি বলে জল দেবে না। এদিন পথ অবরোধ করে বিক্ষোভ দেখানো হয়। খবর পেয়ে ঘটনাস্থলেই কুলটি থানার পুলিশ এবং স্থানীয় কাউন্সিলর পৌচ্ছায়।যদিও ভোট পায়নি বলে জল না দেওয়ার অভিযোগ অস্বীকার করেছেন স্থানীয় কাউন্সিলর।

আরও পড়ুন: দেরিতে ছাড়বে লোকাল! IPL শুরুর আগে বিরাট ঘোষণা রেলের

৭০ নম্বর ওয়ার্ডের কাউন্সিলর অকিল দাস ঘটনাস্থলে পৌঁছে পানীয় জলের যে কষ্ট রয়েছে, তা তিনি মেনে নিয়েছেন। তাই তিনি বিক্ষোভকারিদের সঙ্গে কথা বলে এবং আসানসোল পুরনিগমের মেয়র বিধান উপাধ্যায়ের সঙ্গে কথা বলে পানীয় জলের সংকট রয়েছে তা মেটানোর চেষ্টা করবেন বলে তিনি আশ্বাস দিচ্ছেন। তাও বিক্ষোভকারীরা রাস্তায় বসে বিক্ষোভ করেন।

দেখুন ভিডিও